**Mødereferat fra Hejnsvig lokalråd, tirsdag d. 24. feb. Kl. 19:00.**

Afbud: Mads Kragh, Torben Jensen, Steen …

Referent: Jørgen Johansen

**Velkomst ved formanden.** Ove Møberg bød særligt velkommen til den nye repræsentant fra erhvervs foreningen, Erik Haugaard.

**Referatet fra d. 18. jan.** godkendt.

**Bordet rundt:**

* **Erhvervsforeningen v, Erik Haugaard:** Med godt udbytte har man holdt det første fyraftensmøde til gensidig inspiration. Møderne bliver holdt rundt om ved de forskellige medlemmer, der lige giver en kort briefing om den pågældende virksomhed.
* **Kirken v. Jørgen Johansen:** Vi har indledt et godt og spændende samarbejde med borgerforeningen om gentænkning af fastelavnsarrangementet og Sct. Hans. Bl.a. vi gudstjenesten til Sct. Hans tage mere karakter af en børnegudstjeneste. Ligeledes er gudstjenesten til fastelavn gjort mere folkelig og flyttet ned i sognehuset, hvor tøndeslagningen også skal foregå.
* **Skolen og pensionistforeningen v. Per Kragh:** Der har været møde med kommunen, byggefirmaet og byggeudvalget om den nye skole, hvor de var muligt at komme med input og ideer til byggeriet.

Der har været generalforsamling i pensionistforeningen med 36 fremmødte. Det er da ganske pænt. Så har man fået anskaffet nye borde på Pedermindcenteret.

* **Borgerforeningen v. Rene Eriksen:** Næste arrangement er fastelavn sammen med menighedsrådet og spejderne. Lige nu er der travlt med snerydning.
* **Orientering v. formanden, Ove Møberg:** 
  + **Orientering om udviklingspuljen.**
    - Der er bevilget kr. 150.000 til fællesskabsfaciliteter på den nye skole.
    - En ansøgning til idrætsforeningen er sat i bero
    - Ligeledes er en ansøgning om en nu cykel til dagplejen sat i bero. Man mente det var mere hensigtsmæssigt at søge andre steder først. Lykkes det ikke, måtte man gerne vende tilbage
  + **Orientering om byggegrunde på Østerbo**

Projektet har stået noget i stampe, fortrinsvis grundet corona, men der har også været nogle administrative forsinkelser og fejl undervejs, bl.a. en fejlplacering af indkørsel til området. Det er der nu rettet op på, og punktet skulle komme på ved næste udvalgsmøde i marts.

* + **Orientering om cykelstier**

Kultur og teknik udvalget i Billund kommune har valgt at prioritere de cykelstier, der forbinder byerne i kommunen. Det kommer cykelstien mellem Hejnsvig og Vesterhede til gode, i det den med al sandsynlighed påbegyndes i 2014. Strækningen til Vorbasse er der ikke taget stilling til endnu.

* + **Orientering om ”bygge og ide kassen”**

Der opfordres til at søge penge fra ”bygge og ide kassen”. Man kan hovedsageligt søge til udendørs projekter, som borde/bænkesæt, shelters og andre udendørs ting byens borgere kan få glæde af. Der kan søges to gange årligt.

* **Økonomi v. Tove Brink**
  + Der står samlet set kr. 618.000 fordelt på 5 konti.

**Næste møde er d. 26. april,** hvor vore 3 byrådsmedlemmer også er inviteret med.